Държавен вестник, бр. 82, 2015 г., стр. 41

БРОЙ  82	
Д Ъ Р Ж А В Е Н  В Е С Т Н И К 	
СТР.  41  
Раздел ІІІ
Организация и стопанисване на горскосто-
панската единица
Чл. 64. (1) Основните насоки и целите, 
свързани с организацията на стопанството в 
горските територии, се определят в зависи-
мост от състоянието на горите, определени 
при инвентаризацията на горските територии 
и изискванията в областния план за развитие 
на горските територии.
(2) Елементи на организация и стопа-
нисване на горските територии са целите 
на стопанството по категории гори, видът 
на горите, стопанските класове, турнусите 
на сеч, видовият състав, системите за сеч и 
методите за възобновяване на горите.
Чл. 65. (1) Организацията и стопанисването 
на горските територии се извършват въз ос-
нова на определената форма на стопанството, 
групата и вида на горите, функционалната при-
надлежност и състоянието на насажденията.
(2) Групите и видовете гори, наимено-
ванието на основните стопански класове и 
производствените групи се определят със 
заданието.
(3) За изпълнение на защитни и специал-
ни функции на горските територии, както 
и за производство на технически суровини 
и семепроизводство могат да се формират 
стопански класове и производствени групи 
извън тези по приложение № 5. 
(4) Изискванията при организацията на 
стопанисване на горските територии се по-
сочват в заданието в зависимост от групата 
и вида на горите и техните функции.
Чл. 66. (1) Основният метод за планиране 
на горскостопанските дейности при сечищна-
та форма на стопанството е комбинираният, 
който представлява комбинация между метода 
по класове на възраст и метода на стопанис-
ване по насаждения (участъков метод), като 
се спазват следните принципи:
1. размерът на ползването от възобновител-
ни сечи се определя въз основа на разпреде-
лението на залесената площ, дървесния запас 
и обемния прираст по класове на възраст в 
рамките на стопанския клас (производстве-
ната група) и видове гори; 
2. размерът на ползването от възобновител-
ни сечи по групи гори е сума от определените 
ползвания по стопански класове в рамките 
на конкретния вид гора;
3. насоките на стопанисване, залесявани-
ята и другите горскостопански дейности се 
планират на ниво подотдел.
(2) За горите със защитни и специални 
функции определените стопански класове 
(производствени групи) са условни и за тях 
се прилага методът на стопанисване по на-
саждения, като горскостопанските дейности, 
свързани с ползването и стопанисването на 
горите, се определят според лесовъдско-так­
сационното и здравословното състояние на 
насажденията, както и въз основа на оцен-
ката за степента на изпълнение на техните 
функции.
(3) При изборна форма на стопанство се 
прилагат контролният, контролно-прирастни-
ят и други методи, предвидени със заданието.
(4) Въз основа на данните от инвентариза-
цията се формират условни стопански класове 
с площ не по-малка от 200 хa за високостъбле-
ните и 50 хa за тополовите гори, издънковите 
гори за превръщане във високостъблени и 
нискостъблените гори. Насажденията с по-
малка площ се причисляват към стопански 
класове с подобни потенциал и цели.
(5) Когато площта на недържавните гори 
е по-малка от посочената в ал. 4, горите се 
стопанисват съобразно условните стопански 
класове, определени при инвентаризацията 
на горските територии.
(6) Определените с областния план за 
развитие гори във фаза на старост в иденти-
фицираните типове горски местообитания се 
отразяват в горскостопанския план.
Чл. 67. (1) Турнусът на сеч на насаждени-
ята от всеки стопански клас (производствена 
група) се определя въз основа на функционал-
ното предназначение, възрастовата структура, 
здравословното състояние и прилагания до 
момента турнус съгласно приложение № 5. 
(2) Турнусът на сеч е основа за разделяне 
на насажденията по възрастови групи – мла-
ди, средновъзрастни, дозряващи, зрели и 
престарели дървостои.
(3) При постепенно-сечищните форми на 
стопанство за зрели дървостои се определят 
онези, чиято възраст попада в рамките на един 
клас на възраст преди установения турнус, а 
за презрели – над този турнус.
(4) При голосечищната форма на стопан-
ство зрели са насажденията с възраст, равна 
на възприетия турнус на сеч, а презрели – с 
възраст, по-голяма от този турнус.
(5) Експлоатационният запас на стопанския 
клас, на вида гори или на горскостопанската 
единица се формира от запасите на зрелите 
и презрелите дървостои.
(6) В случаите, когато в един стопански 
клас са включени насаждения с различни ха-
рактеристики, се определят диференцирани 
турнуси на сеч.
(7) При изборната форма на стопанството 
се определя турнус на стопанството, който е 
10 години и съвпада със срока на действие 
на горскостопанския план.
(8) За защитните и специалните гори 
турнусът на сеч се съобразява с конкретните 
функции, които изпълнява всяко насаждение.